EkBass/fiwiki-20250220-pages-articles huggingface dataset:
Joseph Colton

Joe Colton, alkuperäinen G.I. Joe on Action Force -universumissa esiintyvä sankari. Hasbron luoma hahmo esiintyi ensimmäisen kerran leluna 1964 ja myöhemmin myös sarjakuvissa 1989. ==Hahmon tausta== Joseph B. Colton syntyi Central Fallsissa, Rhode Islandilla. Hän valmistui West Point sotilasakatemiasta 1960, jonka jälkeen Colton liittyi Green Berets erikoisjoukkoihin. 1963 luutnanttina palvellut Colton johti erikoisjoukkojaan Pohjois-Vietnamissa, jossa he kokivat yllätyshyökkäyksen keskiylängöillä. Ainoastaan hän ja ryhmään kuuluneet Wenzel ja Angel Vasquez selvisivät elossa. Pelastushelikopterin saavuttua paikalle, Colton määrättiin ilmoittamaan tapahtuneesta välittömästi presidentille. Colton kieltäytyi ja vaati jäädä loukkaantuneen Vasquezin luo, joka pian kuoli saamiinsa vammoihin. Colton myöhemmin tapasi henkilökohtaisesti presidentti John F. Kennedy, joka määräsi hänet johtamaan eliittijoukkoja, jotka olivat suoraan yhteydessä presidenttiin. Vuotta myöhemmin nimityksestä hänen joukkonsa tunnettiin nimellä G.I. Joe. He tekivät tehtäviä nimettömänä ja nimestä tuli myös Coltonin epävirallinen koodinimi.Joe Colton myuselessknowledge.com Viitattu 14.5.2016 Hän on sotilasarvoltaan kenraali. ==Sarjakuva== Joseph Colton esiintyi ensimmäisen kerran sarjakuvana toukokuussa 1989 G.I. Joe: A Real American Hero -sarjakuvalehden numerossa 86. Colton ei esiintynyt kovin usein Marvelin A Real American Hero sarjakuvassa ja työskenteli enemmän taustahahmona. Hänet kutsuttiin muutaman kerran takaisin aktiivisotilastoimintaan. ==Elokuvat== ===G.I. Joe: Kosto=== Bruce Willis esittää kenraali Coltonia G.I. Joe: Kostossa. Roadblockin johtama joukko selviytyneistä G.I. Joe sotilaista pyytävät apua Coltonilta paljastamaan nykyisen presidentin olevan Zartanin esittämä. Colton lähtee mukaan taistoon ja antaa ryhmälle tarvittavat aseet. ==Lähteet== Luokka:Action Force -hahmot Luokka:Kuvitteelliset kenraalit
Mikael Wiehe

Mikael Christian Wiehe (s. 10. huhtikuuta 1946 Tukholma) on ruotsalainen laulaja, multi-instrumentalisti ja säveltäjä. Hän oli 1960-luvun lopulla Björn Afzeliuksen kanssa toinen Hoola Bandoola Band -yhtyeen perustajista ja yksi tärkeimmistä Ruotsin vasemmistolaisen progg-laululiikkeen hahmoista. == Ura == Wiehen isä oli tanskalainen, ja Mikael vietti ensimmäiset kuusi vuotta elämästään Kööpenhaminassa. Kun isä jätti perheen, äiti muutti lapsineen Ruotsin puolelle Malmöhön. Hoola Bandoola Bandin hajottua vuonna 1975 Wiehe johti eri yhtyeitä kunnes ryhtyi soolouralle vuonna 1980-luvun alussa. Mikael Wiehe on jatkanut esiintymisiään ympäri Ruotsia 2010-luvulle asti, esittäen materiaalia yli 20 albumiltaan. Hänen 220 lauluaan on koottu nuottikirjaksi. Lisäksi hän on kääntänyt ruotsiksi muun muassa Bob Dylanin ja Woody Guthrien tuotantoa. Vuonna 2015 Wiehe sai Jan Myrdalin perustaman Lenin-palkinnon. Suomessa Mikael Wiehe ei ole noussut erityisempään suosioon. Hector suomensi Wiehen laulun ”Lindansaren” vuoden 2004 albumilleen Ei selityksiä nimellä ”Nuorallatanssija”. Vuonna 2005 turkulainen näyttelijä-laulaja Dick Holmström kokosi lauluillan Toista ei voi omistaa Björn Afzeliuksen ja Mikael Wiehen suomennetuista lauluista. Sitä esitettiin ravintola Linnankatu 3:ssa.Afzeliuksen ja Wiehen lauluja suomeksi, Turun Sanomat 16.3.2005. Viitattu 14.5.2016. == Valikoitu diskografia == === Studioalbumit === Hoola Bandoola Band * Hoola Bandoola Export (1971) * Garanterat Individuell (1971) * Vem kan man lita på? (1972) * På väg (1973) * Stoppa matchen (1975) * Fri information (1975) * Ingenting förändras av sig själv - 5 cd box (1996) * För dom som kommer sen (live, 1999) Mikael Wiehe och Kabaréorkestern * Sjömansvisor (1978) * Elden är lös (1979) Mikael Wiehe, Nyberg, Franck och Fjellis * Gökungen (1981) * Kråksånger (1981) * Dom ensligas alle (1982) Mikael Wiehe och Co * Lindansaren (1983) * Lillian står i hagen (1983) * Mikael Wiehe mitt i Sverige (1984) * Hemingwayland (1985) Sooloalbumeja * Mikael Wiehe (1986) * Basin Street Blues (1988) * 1989 - live (1989) * Allt är förändrat (1991) * Det ligger döda kameler i min swimmingpool (1992) * Wiehe 30 sånger - kokoelma (1993) * Trollkarlen (1994) * Sevilla (1998) * En sång till modet (2000) * Det här är ditt land (2000) * Kommunal 90 År 2000 (2000) * Kärlek och Politik (2004) * Moccers (2004) * Främmande land (2005) * Sånger från en inställd skilsmässa (2009) * En gammal man (2012) * Isolde (2013) * Protestsänger (2014) * En dubbel Dylan på svenska (2015) * Ring i alla klockor (2016) * Portvakten (2017) Björn Afzelius ja Mikael Wiehe * Björn Afzelius och Mikael Wiehe (1986) * Malmöinspelnigarna (2004) Mikael Wiehe ja Julio Numhauser * Suecia - Chile (1989) * Mikael Wiehe och Julio Numhauser (1991) == Lähteet == == Aiheesta muualla == * Wiehen virallinen sivusto * Luokka:Vuonna 1946 syntyneet Luokka:Elävät henkilöt Luokka:Ruotsalaiset muusikot Luokka:Ruotsalaiset lauluntekijät
Suomen Maanviljelys- ja Teollisuuspankki

Suomen Maanviljelys- ja Teollisuuspankki Osakeyhtiö oli vuosina 1897–1901 toiminut suomalainen liikepankki. Pankilla oli pääkonttori Helsingissä Pohjoisesplanadin varrella ja haarakonttorit Viipurissa, Tampereella, Kokkolassa, Porissa sekä Karhulassa. Pankin perustaja ja pääjohtaja oli Kansallis-Osake-Pankin ensimmäisenä toimitusjohtajana aiemmin toiminut Otto Hjelt (1853–1918).Pörssitieto G. Kock : Suomen Maanviljelys- ja Teollisuuspankki Maanviljelyspankki aloitti vauhdikkaasti, avasi useita haarakonttoreita ja kohosi pienten pankkien kärkisijoille. Ylisuurin ja katteettomin lupauksin aloittaneen pankin toimintaa hankaloitti kuitenkin pääoman puute. Pankki joutui marraskuussa 1900 vaikeuksiin lähinnä Oy Taimille myönnetyistä 2,5 miljoonan markan lainoista kärsimiensä suurien luottotappioiden takia. Viipurilainen Oy Taimi oli harjoittanut halkokauppaa Pietariin sekä propsikauppaa ja sillä oli omistuksessaan hinaajia, proomuja ja lotjia sekä matkaustajahöyrylaiva Taimi II. Taimi teki konkurssin pian sen jälkeen kun se oli ostanut Strömsdalin ruukin sahoineen Suomen Maanviljelys- ja Teollisuuspankin myöntämillä lainoilla.Pörssitieto G. Kock : Lisätietoja yhtiöistä T-Ö : Taimi Hjelt erotettiin ja hän pakeni Yhdysvaltoihin. Pankki luovutettiin 1901 suoritustilaan ja vuonna 1902 selvitysmiehet hakivat pankin konkurssiin. Pankin varat olivat 3,8 miljoonaa markkaa ja velat 9,4 miljoonaa markkaa. Suomen Maanviljelys- ja Teollisuuspankin konkurssi oli Suomen siihen mennessä suurin konkurssi ja ensimmäinen pankin konkurssi Suomessa. Pankin konkurssipesän selvitys kesti vuoteen 1917 saakka ja lopulta pankin osakkeenomistajat menettivät sijoituksensa kokonaan ja pankin tallettajat menettivät varoistaan yli 30 prosenttia. Pankin velkojien menetykset olivat noin 30 prosenttia eli 4,3 miljoonaa markkaa.Pääjohtaja Erkki Liikanen : 100 vuotta Eino Leinon ”Pankkiherrojen” ilmestymisestä. Helsingissä 9.9.2014 pidetty puhe. (Suomen Pankin sivusto) == Lähteet == Luokka:Entiset suomalaiset pankit Luokka:Suomen taloushistoria
Mary-Claire King

Mary-Claire King (s. 27. helmikuuta 1946 Illinois) on yhdysvaltalainen geenitutkija ja ihmisoikeuksien puolestapuhuja. Hän on professori Washingtonin yliopistossa, jossa hän opettaa genetiikkaa ja geenien ja ympäristötekijöiden vuorovaikutusta. Vuonna 1984 Mary työskenteli Abuelas de Plaza de Mayo -klinikan kanssa löytääkseen Argentiinan likaisen sodan aikana kotoaan ryöstettyjä lapsia. Luokka:Yhdysvaltalaiset ihmisoikeusaktivistit Luokka:Vuonna 1946 syntyneet Luokka:Ranskan tiedeakatemian jäsenet Luokka:Elävät henkilöt Luokka:Yhdysvaltalaiset professorit
Barys Arena

Barys Arena on monitoimiareena Astanassa Kazakstanissa. Areenan pääkäyttäjä on KHL-joukkue Barys Astana. Paikkoja areenalla on 12 000. Areena valmistui vuonna 2015. == Lähteet == Luokka:Jäähallit Luokka:Kazakstanin urheilupaikat Luokka:Astanan rakennukset ja rakennelmat Luokka:Astanan urheilu
Gianluca Brambilla

Gianluca Brambilla (s. 22. elokuuta 1987 Bellano, Lombardia) on italialainen maantiepyöräilijä. Hän aloitti ammattilaisuransa Colnago-CSF Inox -joukkueessa 2010–2012, edusti vuosina 2013–2017 belgialaistallia, nimeltään viimeksi Quick-Step Floors, kilpaili Trek-Segafredossa 2018–2022 ja on vuodesta 2023 ajanut Q36.5 Pro Cycling Teamissa. Brambilla voitti Italian ympäriajossa 2016 vuoristossa ajetun kahdeksannen etapin karattuaan 13 ajajan iritiottoryhmästä. Hän siirtyi samalla kokonaiskilpailun johtoon kahden etapin ajaksi. Espanjan ympäriajossa 2016 hän voitti Formigaliin päättyneen 15. etapin. Hän käynnisti heti etapin alussa 14 ajajan irtioton, joka kesti maaliin saakka. Hän kukisti loppukirissä kokonaiskilpailua johtaneen Nairo Quintanan. == Saavutuksia == ;2008 :GP Palio del Recioto (alle 23-v. kilpailu), voitto ;2009 :Giro della Regione Friuli Venezia Giulia, kokonaiskilpailun voitto ;2010 :Gran Premio Nobili Rubinetterie, Coppa Papa' Carlo, voitto ;2012 :Giro dell'Appennino, toinen :Italian ympäriajo, kokonaiskilpailussa 13:s, nuorten kilpailussa kolmas ;2015 :Espanjan ympäriajo, kokonaiskilpailussa 13:s ;2016 :Trofeo Pollenca, voitto :Strade Bianche, kolmas :Italian ympäriajo, 8. etapin voitto, 18. etapilla kolmas :Clásica de San Sebastián, kuudes :Espanjan ympäriajo, 15. etapin voitto ;2018 :Italian ympäriajo, kokonaiskilpailussa 18:s :Espanjan ympäriajo, kokonaiskilpailussa 16:s ;2021 :Tour des Alpes-Maritimes et du Var, kokonaiskilpailun ja 3. etapin voitto == Lähteet == Luokka:Italialaiset maantiepyöräilijät Luokka:Vuonna 1987 syntyneet Luokka:Elävät henkilöt
The Very Best of Elton John

The Very Best of Elton John on Elton Johnin kokoelma-albumi, joka julkaistiin lokakuussa 1990. Se on hänen neljäs virallinen kokoelmalevynsä. Se julkaistiin Isossa-Britanniassa ja muualla Euroopassa, ja muissa maissa kuten Japanissa ja Australiassa, mutta ei Yhdysvalloissa. == Kappalelista == Kaikki kappaleet kirjoittanut Elton John ja Bernie Taupin ellei toisin mainita. == Aiheesta muualla == *Elton Johnin virallinen sivusto *Elton Johnin diskografia Luokka:Vuoden 1990 kokoelma-albumit Luokka:Elton Johnin albumit
Hindenburgin pengersilta

Hindenburgin pengersilta () on pohjoissaksalaiselta Syltin saarelta mantereelle tehty rautatiepenkere. Pengerrata on osa Syltin ja Hampurin välistä rautatieyhteyttä sekä Westerlandin ja Elmshornin välistä Marschbahn- rataa. Penkereen pituus on noin 11,2 kilometriä. == Historiaa == Ajatus kiinteän yhteyden rakentamisesta Syltin saarelle heräsi 1800-luvun jälkipuoliskolla sen jälkeen, kun Westerlandista alkoi kehittyä lomakohde. Preussi teki päätöksen pengersillan rakentamisesta vuonna 1915, mutta rakentamisen aloitus viivästyi ensimmäisen maailmansodan takia vuoteen 1923. Rakentamispäätökseen vaikutti Schleswigin pohjoisosan siirtyminen Tanskalle vuonna 1920, jolloin Syltin laivayhteyden mantereen puoleinen satama, Hoyer () siirtyi Tanskalle. Rautatie otettiin käyttöön 1.6.1927. Autojunia radalla on kulkenut vuodesta 1932. Vuodesta 1973 pengerrata on ollut kaksiraiteinen. == Liikenne == Hindenburgin pengersilta on ainoa kiinteä yhteys Syltin saarelta mantereelle. Penkerettä pitkin kulkee päivittäin 70–100 junaa, joista suurin osa on autojunia Westerlandin ja Niebüllin välillä (1–2 junaa tunneittain suuntaansa) tai henkilöliikennettä Westerlandin ja Hampurin välillä (1–2 junaa tunneittain suuntaansa). == Tulevaisuus == Penkereellä kulkeva rautatie on suunniteltu korvattavaksi maantiellä. == Lähteet == * === Viitteet === == Aiheesta muualla == Luokka:Rautatiet Luokka:Saksan sillat Luokka:Schleswig- Holsteinin liikenne Luokka:Sylt
Matteo Montaguti

Matteo Montaguti (s. 6. tammikuuta 1984 Forli, Emilia-Romagna) on italialainen maantiepyöräilijä. Hän aloitti ammattilaisuransa LPR Brakes -tallissa 2008–2009, edusti De Rosa-Stac Plastic -joukkuetta 2010, Ag2r-La Mondialea 2011–2018 ja viimeisellä ammattilaiskaudellaan 2019 Androni Giocattoli–Sidermec-tallia. Hän kilpaili myös ratapyöräilyssä. == Saavutuksia == Lähteet: Pro Cycling Stats, Cycling Archives === Ratapyöräily === ;2003 :EM-kilpailujen alle 23-v. pisteajossa pronssia ;2004 :EM-kilpailujen alle 23-v. pariajossa (madison) pronssia ;2005 :Pisteajon Italian-mestaruus ;2007 :Joukkuetakaa-ajon Italian-mestaruus === Maantiepyöräily === ;2008 :Gran Premio Industria Commercio Artigianato Carnaghese, toinen ;2010 :Giro della Provincia di Reggio Calabria, kokonaiskilpailun ja 1. etapin voitto ;2011 :Espanjan ympäriajo, mäkikirikilpailussa toinen ;2012 :Critérium International, mäkikirikilpailun voitto :Sveitsin ympäriajo, mäkikirikilpailun voitto ;2014 :Gran Premio Città di Camaiore, toinen ;2015 :Gran Premio Città di Lugano, kolmas ;2016 :Italian ympäriajo, kokonaiskilpailussa 19:s, 8. etapilla toinen ;2017 :Tour of the Alps (Giro del Trentino), 4. etapin voitto == Lähteet == Luokka:Italialaiset maantiepyöräilijät Luokka:Vuonna 1984 syntyneet Luokka:Elävät henkilöt
Mighty Joe Young

Mighty Joe Young tarkoittaa seuraavia asioita: * Mighty Joe Young, vuoden 1949 elokuva * Kaverini, mahtava Joe (Mighty Joe Young), vuoden 1998 elokuva * Mighty Joe Young (1927–1999), yhdysvaltalainen bluesmuusikko * Mighty Joe Young, Stone Temple Pilots -yhtyeen alkuperäinen nimi.
Áris Christoféllis

Áris Christoféllis (, s. 5. helmikuuta 1960) on kreikkalainen sopranista ja musiikkitieteilijä. == Elämä ja ura == Christoféllis syntyi Ateenassa vuonna 1960. Opiskeltuaan pianonsoittoa Ateenassa ja Pariisissa muun muassa Francis Clidat’n johdolla hän päätti keskittyä kehittämään harvinaislaatuista lauluääntään miessopraanoksi Fófi Sarantopoúloun johdolla. Christoféllis teki debyyttinsä Bordeaux’ssa vuonna 1984. Seuraavana vuonna hän lauloi Wolfgang Amadeus Mozartin ”Exultate, jubilate” Cannesin Midem Classique -festivaalin avajaiskonsertissa ja tuli tunnetuksi kansainvälisesti. Christoféllisin ohjelmisto ulottuu renessanssista nykymusiikkiin, mutta hän keskittyy vahvimmin Italian 1700-luvun ja 1800-luvun alun barokkioopperaan ja alun perin kastraattilaulajille sävellettyihin rooleihin. Hänen äänenkäyttötekniikkansa sekä hyvä tyylitajunsa ja historiatietoisuutensa erilaisten koristelujen käytössä laulussaan ovat nousseet suureen arvoon. Musiikkitieteilijänä hän on tuonut esiin monia barokin ajan unohdettuja vokaaliteoksia ja tutkinut erityisesti tuon ajan laulun ornamentiikkaa.Newham, Paul: Therapeutic Voicework: Principles and Practice for the Use of Singing as a Therapy, Art Therapies Series, Jessica Kingsley Publishers 1998, s. 243. 1990-luvun puolivälistä alkaen hän on tehnyt paljon levytyksiä EMI Classics -levymerkille. == Lähteet == Luokka:Elävät henkilöt Luokka:Kreikkalaiset oopperalaulajat Luokka:Musiikkitieteilijät Luokka:Vuonna 1960 syntyneet
Suomen joukkue jääkiekon maailmanmestaruuskilpailuissa 2016

Suomen jääkiekkomaajoukkue Venäjällä järjestetyissä vuoden 2016 maailmanmestaruuskilpailuissa. == Kokoonpano == *Päävalmentaja: Kari Jalonen Pelipaikka Num. Pelaaja Joukkue (2015-2016) MV 1 Juuse Saros Milwaukee Admirals (AHL) MV 19 Mikko Koskinen SKA Pietari MV 32 Niklas Bäckström Calgary Flames P 2 Ville Pokka Rockford IceHogs (AHL) P 4 Tommi Kivistö Avtomobilist Jekaterinburg P 5 Lasse Kukkonen Kärpät P 6 Topi Jaakola Jokerit (KHL) P 7 Esa Lindell Texas Stars (AHL) P 28 Anssi Salmela Brynäs IF P 38 Juuso Hietanen Dynamo Moskova P 55 Atte Ohtamaa Jokerit (KHL) H 9 Mikko Koivu Minnesota Wild H 20 Sebastian Aho Oulun Kärpät H 24 Jani Lajunen Tappara H 29 Patrik Laine Tappara H 36 Jussi Jokinen Florida Panthers H 37 Mika Pyörälä Kärpät H 40 Jarno Koskiranta SKA Pietari H 41 Antti Pihlström TsSKA Moskova H 51 Tomi Sallinen Djurgårdens IF H 56 Teemu Pulkkinen Detroit Red Wings H 61 Aleksander Barkov Florida Panthers H 64 Mikael Granlund Minnesota Wild H 71 Leo Komarov Toronto Maple Leafs H 96 Mikko Rantanen San Antonio Rampage (AHL) Miesten MM- kisat 2016; Leijonat.fi == Lähteet == 2016
Holappa

Holappa on seuraavien suomalaisten henkilöiden sukunimi: * Esa Henrik Holappa (s. 1985), Suomen Vastarintaliikkeen perustaja ja ensimmäinen johtaja * Lauri Holappa (s. 1982), taloustieteilijä * Mauri Holappa (s. 1965), jalkapalloilija * Pentti Holappa (1927–2017), kirjailija, runoilija, ministeri ja päätoimittaja ==Kuvitteelliset henkilöt== * Holappa, toinen päähenkilö Aki Kaurismäen elokuvassa Kuolleet lehdet
Ellen ja Artturi Nyyssösen säätiö

Ellen ja Artturi Nyyssösen säätiö sr on Jyväskylän yliopistossa tehtävän tutkimuksen edistämiseen keskittyvä säätiö. Säätiö perustettiin vuonna 1970, kun lääkintäneuvos Artturi Nyyssönen (1892–1973) ja hänen vaimonsa odontologian lisensiaatti Ellen Nyyssönen lahjoittivat Jyväskylän yliopistolle 500 000 markkaa. Säätiön hallituksen puheenjohtajana toimii Petri Karonen.http://www.eans.fi/tietoja-saatiosta/ Viitattu 15.5.2016 == Lähteet == == Aiheesta muualla == * *Säätiön kotisivut Luokka:Suomalaiset säätiöt
Sonsonate (departementti)

Sonsonate on departementti El Salvadorin länsiosassa. Alueen pinta-ala on 1 225 neliökilometriä ja hallinnollinen keskus on Sonsonate. Alueella asui vuoden 2007 väestönlaskennassa 438 960 ihmistä. == Kunnat == # Acajutla # Armenia # Caluco # Cuisnahuat # Izalco # Juayúa # Nahuizalco # Nahulingo # Salcoatitán # San Antonio del Monte # San Julián # Santa Catarina Masahuat # Santa Isabel Ishuatán # Santo Domingo # Sonsonate # Sonzacate ==Lähteet== ==Aiheesta muualla== Luokka:El Salvadorin departementit
Primera División (täsmennyssivu)

Primera División () on jalkapallon korkeimman sarjatason nimi useassa espanjankielisessä valtiossa: * UEFA (Eurooppa): ** Primera División, Espanja ** Primera División Femenina, Espanja, naiset * CONMEBOL (Etelä-Amerikka): ** Primera División, Argentiina ** Primera División, Chile ** Primera División, Paraguay ** Primera División, Peru ** Primera División, Uruguay ** Primera División, Venezuela * CONCACAF (Pohjois-Amerikka, Keski-Amerikka ja Karibia): ** Primera División, Costa Rica ** Primera División, El Salvador ** Primera División (myös Liga MX), Meksiko ** Primera División, Nicaragua. == Katso myös == * luettelo jalkapallon kansallisista pääsarjoista
Perkin-reaktio

Perkin-reaktio on kemiallinen reaktio, jossa aromaattinen aldehydi reagoi happoanhydridin kanssa emäksen läsnä ollessa muodostaen α,β-tyydyttymättömän karboksyylihapon. Reaktion raportoi ensimmäisen kerran William Henry Perkin vuonna 1868 ja reaktio on nimetty hänen mukaansa. Perkin-reaktio on yksi käytetyimpiä tapoja valmistaa kanelihappoa ja kanelihapon johdannaisia. ==Reagenssit ja mekanismi== Perkin-reaktiossa reagoivan aldehydin täytyy olla aromaattinen tai vinyloginen aromaattinen aldehydi kuten kanelialdehydi. o-Hydroksisubstituoidut aldehydit kuten salisyylialdehydi muodostavat reaktiossa kumariinijohdannaisia. Tyypillisin reaktiossa käytetty anhydridi on etikkahappoanhydridi, mutta muitakin voidaan käyttää. Emäksinä voidaan käyttää anhydridiä vastaavan karboksyylihapon natrium-, kalium- tai cesiumsuoloja tai trietyyliamiinia. Perkin-reaktion reaktiomekanismin ensimmäisessä vaiheessa emäs vastaanottaa happoanhydridiltä protonin, jolloin muodostuu anhydridin enolaatti. Tämä enolaatti on nukleofiilinen ja reagoi elektrofiilisen aldehydin karbonyyliryhmän hiilen kanssa additioreaktiolla. Tässä reaktiossa muodostuva alkoksidi reagoi intramolekulaarisella reaktiolla happoanhydridin karbonyyliryhmän kanssa muodostaen rengasrakenteisen välivaiheen. Tämä välivaihe hajoaa muodostaen asyloidun karboksylaattijohdannaisen. Karboksylaatti-ionin negatiivisesti varautunut happi reagoi toisen anhydridimolekyylin karbonyyliryhmän hiilen kanssa muodostaen uuden happoanhydridijohdannaisen. Tämän jälkeen asyloituun hydroksyyliryhmään nähden α-asemassa oleva hiili luovuttaa protonin emäkselle ja asyloitu ryhmä eliminoituu muodostaen kaksoissidoksen. Mikäli α-asemassa ei ole protonia tätä vaihetta ei tapahdu. Viimeisessä vaiheessa emäs hydrolysoi anhydridiryhmän karboksyylihapoksi. : ==Lähteet== Luokka:Orgaaniset reaktiot
I’ve Been Waiting for This Night

I’ve Been Waiting For This Night () on liettualaislaulaja Donny Montellin kappale, jolla hän edusti Liettuaa vuoden 2016 Eurovision laulukilpailuissa. Kappaleen ovat säveltäneet sekä sanoittaneet Jonas Thander ja Beatrice Robertsson. Eurovision laulukilpailun 2. semifinaalissa esiintynyt kappale pääsi finaaliin, missä se sijoittui yhdeksänneksi 200 pisteellä. == Lähteet == Luokka:Liettuan euroviisuedustuskappaleet Luokka:Vuoden 2016 euroviisuedustuskappaleet
Euphoria

Euphoria voi tarkoittaa ainakin seuraavia: * Euphoria, Def Leppardin albumi vuodelta 1999 * Euphoria, Enrique Iglesiasin albumi vuodelta 2010 * ”Euphoria”, Loreenin kappale, Eurovision laulukilpailun 2012 voittaja * ”Euphoria”, BTS:n kappale vuodelta 2018 * Euphoria, vuoden 2017 draamaelokuva * Euphoria, yhdysvaltalainen draamasarja * Euphoria, pelimoottori, joka animoi 3D-hahmojen liikkeitä reaaliajassa. == Katso myös == * Euforia
Cetraro

Cetraro on kunta Cosenzan maakunnassa Calabrian hallintoalueella Etelä- Italiassa Tyrrhenanmeren rannikolla. ==Nähtävyyksiä== Cetraron keskiaikainen vanhakaupunki sijaitsee kukkulalla aivan rannikon läheisyydessä. Kaupungissa on useita kirkkoja, joista Chiesa di San Benedetto Abaten rakensivat Montecassinon benediktiiniläismunkit vuosina 1086–1104. Tämän jälkeen siihen on tehty useita laajennuksia. Kirkon kellotorni on ollut aiemmin yksi kaupunginmuurin vartiotorneista. Kaupungin keskustassa olevalla Piazza del Popolon aukiolla sijaitsee vuonna 1898 valmistunut Neptunuksen suihkulähde. Suihkulähteen neljä vesiallasta on sijoitettu pääilmansuuntien mukaisesti. Kaupungin uusimpia nähtävyyksiä on vuonna 2011 avattu Museo dei Brettii e del Mare, jossa esitellään alueen ja sen kansan bruttilaisten historiaa.Kunnan kotisivut ==Aiheesta muualla== *Museo dei Brettii e del Mare == Lähteet == Luokka:Cosenzan maakunnan kunnat
Antonio Literes Carrión

Antonio Literes Carrión (tai de Literes, Lliteres i Carrió, 18. kesäkuuta 1673 Artà, Mallorca – 18. tammikuuta 1747 Madrid) oli espanjalainen barokkisäveltäjä ja Madridin kuninkaallisen kapellin kontrabasson ja vihuelan soittaja. Hän sävelsi oopperoita ja muuta näyttämömusiikkia sekä kirkkomusiikkia.Literes Carrión, Antonio , Baker’s Biographical Dictionary of Musicians, The Gale Group 2001. Vaatii HighBeam-tilauksen.Murtomäki, Veijo: 5. Espanjalainen ooppera, Barokkiooppera Ranskassa, Saksassa, Englannissa ja Espanjassa, Sibelius-Akatemia. Viitattu 15.5.2016. Useimmat Literesin oopperoista syntyivät, kun säveltäjä oli maanpaossa Ranskassa Espanjan perimyssodan vuosina 1707–1709. Hänen seitsemästä zarzuelastaan tärkeimpiä ovat Júpiter y Danae (1700), Accis y Galatea (1708) ja El estrago en la fineza, Júpiter y Semele (“Turmio kohteliaisuudessa, Jupiter ja Semele”, 1718). Literesin poika Antonio Literes Montalbo toimi säveltäjänä ja urkurina Ferdinand VI:n aikana. ==Lähteet== Luokka:Espanjalaiset säveltäjät Luokka:Barokkisäveltäjät Luokka:Vuonna 1673 syntyneet Luokka:Vuonna 1747 kuolleet
Pahkalammi (Virrat)

Pahkalammi on Pirkanmaalla Virroilla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Pahkalammi on osa Iso-Tervajärven valuma-aluetta. == Maantietoa == Lammen pituus on 200 metriä, leveys 100 metriä ja sen pinta-ala on 1,1 hehtaaria. Se sijaitsee Ylöjärven rajalla Pahkanevalla avosuoalueella. Siihen laskee avosuon läpi virtaava Pahkalähteestä alkunsa saava pieni noro. Pahkalammin laskuoja yhtyy Matosaaren ohi kaivettuun suo-ojaan ja vedet kulkeutuvat sitä myöten etelään päin Puuminahonkankaan metsäojiin. Nämä purkautuvat lopulta Talasjärveen. Rantaviivan pituus on 500 metriä. Rannat ovat pelkkää avosuota. Lampi on autio eikä sinne johda teitä. Ylöjärven raja ohittaa lammen eteläpuolelta 100 metrin etäisyydeltä ja Kihniön, Ylöjärven ja Virtain yhteinen rajapaikka sijaitsee 250 metrin etäisyydellä Pahkalähteen vieressä. == Lähteet == Luokka:Iso-Tervajärven valuma-alue Luokka:Virtain järvet
Kaakkolampi (Ylöjärvi)

Kaakkolampi on Kiviperällä Kurussa Ylöjärvellä Pirkanmaalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kaakkolampi on osa Iso-Tervajärven valuma-aluetta. == Maantietoa == Lammen pituus on 150 metriä, leveys 150 metriä ja sen pinta-ala on 1,3 hehtaaria. Se sijaitsee Kaakkonevan keskellä aivan Kaakkoviidan pohjoispuolella. Siihen laskee kuusi suo-ojaa ja sen laskuoja lähtee luoteisrannasta lounaaseen. Laskuoja on noin 1,5 kilometriä pitkä kaivettu oja ja se yhtyy Tervajokeen hieman Ruuppalammen yläpuolella. Rantaviivan pituus on 450 metriä. Sen rannat ovat avosuota. Lammen pohjoispuolella sijaitsee kaksi maatilaa, mutta lampi on autio. Lammelle ei myöskään johda teitä. == Lähteet == Luokka:Iso-Tervajärven valuma-alue Luokka:Kurun järvet
Peter Farrelly

Peter Farrelly (s. 17. joulukuuta 1956 Phoenixville, Pennsylvania, Yhdysvallat) on yhdysvaltalainen kahdesti Oscar-palkittu elokuvaohjaaja, tuottaja ja käsikirjoittaja. Hän on tehnyt urallaan paljon yhteistyötä veljensä Bobby Farrellyn kanssa. Vuonna 2018 Farrelly ohjasi ja käsikirjoitti elokuvan Green Book, josta hänet palkittiin parhaan käsikirjoituksen Golden Globella. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1994 Nuija ja tosinuija Dumb and Dumber Ohjaaja, käsikirjoittaja, tuottaja 1996 Täysnuijat Kingpin Ohjaaja 1998 Sekaisin Marista There’s Something About Mary Ohjaaja, käsikirjoittaja 1999 Elämää oppimassa Outside Providence Käsikirjoittaja, tuottaja 2000 Me kaksi & Irene Me, Myself & Irene Ohjaaja, käsikirjoittaja, tuottaja 2001 Osmosis Jones Osmosis Jones Tuottaja 2001 Hal ja iso rakkaus Shallow Hal Ohjaaja, käsikirjoittaja, tuottaja 2003 Stuck on You Stuck on You Ohjaaja, käsikirjoittaja, tuottaja 2003 Tosinuija ja vielä nuijempi – kun Harry tapasi Lloydin Dumb and Dumberer: When Harry Met Lloyd Käsikirjoittaja 2005 Lemmenpeli Fever Pitch Ohjaaja 2005 Älyvapaa veto The Ringer Tuottaja 2007 Sekaisin suhteessa The Heartbreak Kid Ohjaaja, käsikirjoittaja 2011 Hall Pass – lupa rellestää Hall Pass Ohjaaja, käsikirjoittaja, tuottaja 2012 Nuija, nuijempi ja täysnuija The Three Stooges Ohjaaja 2013 Movie 43 Movie 43 Ohjaaja; osiot "The Pitch", "The Catch", "Truth or Dare" 2014 Nuija ja tosinuija kaks Dumb and Dumber To Ohjaaja, käsikirjoittaja, tuottaja 2015 Cuckoo Cuckoo Ohjaaja 2018 Green Book Green Book Ohjaaja, käsikirjoittaja, tuottaja ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1992 Seinfeld Seinfeld Käsikirjoitus jakso "The Virgin" 2002–2004 Ozzy & Drix Ozzy & Drix Tuottaja 26 jaksoa 2006 Man Laws Man Laws Ohjaaja Miller Lite -olutmerkin mainokset 2008 Unhitched Unhitched Tuottaja 6 jaksoa 2017 Loudermilk Loudermilk Käsikirjoittaja, tuottaja, ohjaaja 10 jaksoa ==Lähteet== == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1956 syntyneet Luokka:Elävät henkilöt
Pikku Vehkoslammi

Pikku Vehkoslammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pikku Vehkoslammi on osa Vähä Mustajärven valuma-aluetta. == Maantietoa == Lammen pituus on 300 metriä, leveys 150 metriä ja sen pinta-ala on 2,5 hehtaaria. Se sijaitsee erämaassa noin 2,5 kilometriä Aurejärven kirkolta koilliseen. Sen itäpuolella on suuri ojittamaton suo, etelässä Huhkainmäki ja pohjoisessa Kruununhuhta. Suolta ei laske siihen yhtään ojia, mutta sen laskuoja virtaa itään ja laskee 200 metrin jälkeen Iso Vehkoslammiin. Rantaviivan pituus on 850 metriä ja se on vain suota. Lampi on autio eikä sille johda teitä. Järvien välissä olevalla mäellä sijaitsee vapaa- ajan asunto, jonne johtaa metsätie. == Lähteet == Luokka:Vähä Mustajärven valuma-alue Luokka:Kurun järvet
Särkijärvi (Ylöjärvi, Itä-Aure)

Särkijärvi on Pirkanmaalla Ylöjärvellä Lassilassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Särkijärvi on osa Vähä Mustajärven valuma-aluetta. == Maantietoa == Järven pituus on 550 metriä, leveys 150 metriä ja sen pinta-ala on 4,6 hehtaaria. Se sijaitsee Heinuun kaakkoispuolella ja Jakomäen pohjoispuolella olevassa painaumassa. Siihen laskee neljä metsäojaa ja sen laskuoja lähtee järven länsipäästä. Oja laskee noin 250 metrin pituisena Heinuuseen. Rantaviivan pituus on 1,2 kilometriä. Sen ympäristössä sijaitsee vain yksi maatila ja rannoille on rakennettu kaksi vapaa-ajan asuntoa. Niille johtaa tiet yhdystieltä 3351 lähtevältä pikkutieltä. == Lähteet == Luokka:Vähä Mustajärven valuma-alue Luokka:Kurun järvet
Paskolampi (Ylöjärvi, Itä-Aure)

Paskolampi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Paskolampi on osa Vähä Mustajärven valuma-aluetta. == Maantietoa == Lammen pituus on 350 metriä, leveys 150 metriä ja sen pinta-ala on 3,2 hehtaaria. Se sijaitsee Aurejärven koillispuolella yhdystie 3351 varrella metsäisellä suoalueella. Siihen laskee kolme suo-ojaa, joista suurin on idästä tuleva Jakopuro eli Jako-oja. Se on pitkä oja, joka on esimerkiksi Iso Vehkoslammin ja Kivijärven yhteinen laskuoja. Paskolammen oma laskuoja on 1,4 kilometriä pitkä ja se laskee Akkalammin kautta Vähä Mustajärven kaakkoispään lahteen. Rantaviivan pituus on 850 metriä. Rannat ovat voimakkaasti soistuneita ja Jakopuron viimeinen osuus on kasvamassa umpeen. Rantaan on rakennettu yksi vapaa-ajan asunto, jolle johtaa tie yhdystieltä 3351. == Lähteet == Luokka:Vähä Mustajärven valuma-alue Luokka:Kurun järvet
Alinen Neulalampi

Alinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Alinen Neulalampi on osa Vähä Mustajärven valuma-aluetta. == Maantietoa == Lammen pituus on 350 metriä, leveys 200 metriä ja sen pinta-ala on 3,7 hehtaaria. Se sijaitsee Heinuun ja Vähä Mustajärven pohjoispuolella. Siihen laskee kuusi suo-ojaa ja sen laskuoja on Neulalamminoja, joka yhtyy kilometrin jälkeen Heinuuseen laskevaan Heinuunojaan. Yksi tulo-ojista on myös Keskinen Neulalammen laskuoja. Siihen laskee vuorostaan Ylinen Neulalampi, jotka muodostavatkin Neulalamminojan järviketjun. Rantaviiva on noin kilometrin pituinen ja se on pääasiassa suota. Lampi on autio eikä sinne johda teitä. == Lähteet == Luokka:Vähä Mustajärven valuma-alue Luokka:Kurun järvet
Keskinen Neulalampi

Keskinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Keskinen Neulalampi on osa Vähä Mustajärven valuma-aluetta. == Maantietoa == Lammen pituus on 450 metriä, leveys 400 metriä ja sen pinta- ala on 8,1 hehtaaria. Se sijaitsee Aurejärven koillispuolella Alinen Neulalammin pohjoispuolella. Siihen laskee kuusi metsäojaa, joista yksi on samalla myös Ylisen Neulalammen laskuoja. Lammen oma laskuoja laskee Aliseen Neulalampeen. Järvet kuuluvat Neulalamminojan järviketjuun. Veden keskimääräinen viipymä järvessä on 53 vuorokautta. Rantaviivan pituus on 1,5 kilometriä. Rannat ovat suurimmaksi osaksi suota. Lampi on autio eikä sinne johda muuta tietä kuin yksi kävelypolku, joka alkaa Iso Mustajärvelle johtavalta tieltä. == Vedenlaatu == Järven vedenlaatu tutkittiin vuonna 1990 talvella, jolloin se todettiin olevan kirkasta, hyvin tumman väristä ja humuspitoista. Järven valuma-alueella on ojitettuja soita ja niiden laskuvedet happamoittavat järven vedet. Veden fosforipitoisuus on reheville järville ominainen. Järvi täyttää virkistyskäytön ehdot välttävästi. == Lähteet == Luokka:Vähä Mustajärven valuma-alue Luokka:Kurun järvet
Ylinen Neulalampi

Ylinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ylinen Neulalampi on osa Vähä Mustajärven valuma-aluetta. == Maantietoa == Lammen pituus on 450 metriä, leveys 200 metriä ja sen pinta-ala on 5,3 hehtaaria. Se sijaitsee Aurejärven koillispuolella Keskisen Neulalammen pohjoispuolella. Siihen ei ole kaivettu suo-ojia ympäröivältä suolta, mutta sen laskuoja on 1,3 kilometriä pitkä ja se laskee Keskiseen Neulalampeen. Lampi kuuluu siten Neulalamminojan järviketjuun. Rantaviivan pituus on 1,2 kilometriä ja ranta on pääasiassa suota. Rantaan on rakennettu yksi vapaa-ajan asunto, jolle tulee metsäautotie Iso Mustajärvelle johtavalta tieltä. == Lähteet == Luokka:Vähä Mustajärven valuma-alue Luokka:Kurun järvet
Madeleine LeBeau

Marie Madeleine Berthe LeBeau (10. kesäkuuta 1923 Antony, Ranska – 1. toukokuuta 2016 Estepona, Espanja) oli ranskalainen näyttelijä. Hänen tunnetuin roolinsa oli Yvonne Michael Curtizin ohjaamassa klassikkoelokuvassa Casablanca (1942). LeBeaun ensimmäinen puoliso oli ranskalainen näyttelijä Marcel Dalio, jonka kanssa hän pakeni Yhdysvaltoihin Ranskasta saksalaisten miehitettyä sen. Toisen avioliiton hän solmi käsikirjoittaja Tullio Pinellin kanssa. == Valikoitu filmografia == * Casablanca (1942) * Paris After Dark (1943) * Musiikkia miljoonille (1944) * Une Parisienne (1957) * 8½ (1963) == Lähteet == == Aiheesta muualla == * * Luokka:Ranskalaiset näyttelijät Luokka:Vuonna 1923 syntyneet Luokka:Vuonna 2016 kuolleet
Louis-Nicolas Clérambault

Louis-Nicolas Clérambault (19. joulukuuta 1676 Pariisi – 26. lokakuuta 1749 Pariisi) oli ranskalainen barokkisäveltäjä ja urkuri. Muusikon pojaksi syntynyt Clérambault oppi jo nuorena soittamaan viulua ja cembaloa. Hän opiskeli urkujensoittoa André Raisonin ja säveltämistä Jean-Baptiste Moreaun johdolla. Hänestä tuli Grands-Augustins-kirkon urkuri ja kuningas Ludvig XIV:n toisen vaimon, markiisitar Françoise d’Aubigné de Maintenonin hovimuusikko. Kuninkaan ja Guillaume-Gabriel Niversin kuoltua hän otti Niversin paikan Saint-Sulpicen kirkon urkurina. Hänestä tuli myös Saint-Cyrin tyttökoulun musiikinopettaja. Koulutyössään hän kehitti niin sanotun ranskalaisen kantaatin ja nousi tyylilajin mestariksi. Vuonna 1719 hänestä tuli Grands- Jacobins-kirkon urkuri opettajansa André Raisonin jälkeen. Kirkkomusiikin lisäksi Clérambault sävelsi yli 25 maallista kantaattia usein antiikin Kreikan ja Rooman mytologiaan perustuen, sonaatteija viululle ja basso continuolle, tansseja cembalolle ja useita urkuteoksia. ==Lähteet== Luokka: Ranskalaiset säveltäjät Luokka: Ranskalaiset urkurit Luokka: Barokkisäveltäjät Luokka: Vuonna 1676 syntyneet Luokka: Vuonna 1749 kuolleet
Turbo (elokuva)

Turbo on Yhdysvalloissa 17. heinäkuuta ja Suomessa 18. lokakuuta 2013 ensi- iltansa saanut yhdysvaltalainen 3D-tietokoneanimaatioelokuva. Elokuva kertoo Turbo-nimisen etanasta, jonka tavoitteena on osallistua Indianapolis 500 -kilpailuun ja olla maailman nopein etana. == Ääninäyttelijät == Englanninkielinen ääni Englanninkielinen rooli Suomenkielinen ääni Suomenkielinen rooli Ryan Reynolds Turbo Petrus Kähkönen Turbo Paul Giamatti Chet Arttu Wiskari Chet Michael Peña Tito Tuomas Uusitalo Tito Samuel L. Jackson Whiplash Jukka Rasila Piiskuri Bill Hader Guy Gagne Pasi Ruohonen Gas Snoop Dogg Smoove Move Reino Nordin Softis Ben Schwartz Skidmark Santtu Karvonen Luisu Ken Jeong Kim Ly Antti Luusuaniemi Liu Michelle Rodriguez Paz Kristiina Wheeler Paz Maya Rudolph Burn Rinna Paatso Bööna Luis Guzmán Angelo Sasu Moilanen Angelo Richard Jenkins Bobby Antti Pääkkönen Bobby Michael Patrick Bell White Shadow Jarmo Mäkinen Vaalea Varjo Muissa rooleissa Rinna Paatso, Santtu Karvonen, Jarmo Mäkinen, Antti Pääkkönen, Minna Kuukka, Tuomas Enbuske, Erkki Mustakari, Oskari Saari, Kimmo Blom, Erik Carlson, Markus Bäckman, Juhani Rajalin, Katja Aakkula, Susa Saukko, Aksu Palmén, Kari Tamminen, Jani Alkio, Annamari Metsävainio, Ralf Öhberg, Vaula Hyry, Markus Degerman, Anu Ahonen, Tiia-Riikka Vuorinen ja Magnus Axberg. == Arvostelut == Episodi antoi elokuvalle kolme tähteä viidestä kuvaillen elokuvan olevan ympäristöltään DreamWorksin muiden elokuvien kaltainen. Filmaatikko kritisoi elokuvaa sen huumorin puutteesta ja antoi elokuvalle kaksi tähteä. == Lähteet == Luokka:3D-elokuvat Luokka:DreamWorksin elokuvat Luokka:Vuoden 2013 yhdysvaltalaiset elokuvat Luokka:Autourheiluelokuvat
Place du Châtelet

Place du Châtelet [plas dy ʃatlɛ] on aukio Pariisin keskustassa Seinen pohjoisrannalla, Pont au Change -sillan pohjoispäässä, 1. ja 4. arrondissementin rajalla. Boulevard de Sébastopol saa alkunsa Place du Châtelet’lta. Aukion paikalla sijaitsi aikanaan Pariisia suojellut linnoitus Grand Châtelet, jonka Ranskan kuningas Ludvig VI Paksu rakennutti 1100-luvulla. Linnoitus purettiin vuonna 1802 Napoleonin määräyksestä ja sen tilalle rakennettiin nykyinen aukio. Aukiolle pystytettiin vuosina 1806–1808 Napoleonin voitoille omistettu arkkitehti François-Jean Brallen suunnittelema näyttävä suihkulähde Fontaine du Palmier (tunnetaan myös nimellä Fontaine de la Victoire, ”Voiton suihkulähde”).La place du Châtelet Paris1900. Viitattu 15.5.2016. Suihkulähteeseen kuuluu 22 metriä korkea pylväs, jonka huipulla on Louis-Simon Boizot’n veistämä voitonjumalatarta esittävä patsas. Jalustassa on lueteltu Napoleonin voittamien taisteluiden nimiä. Suihkulähdettä siirrettiin ja korotettiin hieman aukion laajentamisen yhteydessä vuonna 1858.Fontaine du Châtelet - Paris Napoleon.org. Viitattu 15.5.2016. Aukion vastakkaisille laidoille valmistui vuosina 1860 ja 1862 kaksi arkkitehti Gabriel Davioudin suunnittelemaa teatteria, Théâtre du Châtelet ja Théâtre de la Ville (kaupunginteatteri). ==Lähteet== ==Aiheesta muualla== Luokka:Pariisin aukiot
Sergi Canós

Sergi Canós Tenés (s. 2. helmikuuta 1997 Nules) on espanjalainen jalkapalloilija, joka edustaa Espanjan Primera Divisiónissa pelaavaa Valenciaa. Pelipaikaltaan Canós on oikea laitahyökkääjä. Canós siirtyi kesällä 2013 FC Barcelonan juniorijoukkueesta englantilaisen Liverpoolin juniorijoukkueeseen.http://www.liverpoolfc.com/team/academy/player/sergi-canos Elokuussa 2015 hän siirtyi lainalle Englannin mestaruussarjan Brentfordiin, jossa hän pelasi 38 ottelua onnistuen maalinteossa seitsemän kertaa. Lainasopimus päättyi toukokuussa 2016. Samalla viikolla hän teki ensiesiintymisensä Liverpoolin paidassa Valioliigassa kauden viimeisessä ottelussa West Bromwich Albionia vastaan.http://us.soccerway.com/players/sergi-canos/316425/ Kesäkuussa 2016 Canós siirtyi Norwich Cityyn 2,5 miljoonan punnan siirtosummalla ja kirjoitti seuran kanssa nelivuotisen sopimuksen.http://www.bbc.com/sport/football/36782347 Tammikuussa 2017 hän siirtyi kuitenkin Brentfordiin, joka nousi Valioliigaan vuonna 2021. Tammikuussa 2023 Canós siirtyi loppukauden kestävällä lainasopimuksella Olympiakosiin, jossa hän pelasi kahdeksan Kreikan Superliigan ottelua ja teki neljä maalia. Canós on pelannut Espanjan nuorten maajoukkueissa. == Lähteet == Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Karl-Magnus Fredriksson

Karl-Magnus Teodor Fredriksson (s. 6. helmikuuta 1968 Tukholma) on ruotsalainen oopperalaulaja, jonka ääniala on baritoni. Hän on myös aktiivinen konserttilaulaja, laulunopettaja, valokuvaaja ja kuvataiteilija. Hän opiskeli musiikkilinjalla Södra Latins Lukiossa ja sen jälkeen Tukholman Oopperakorkeakoulussa, jossa hänellä oli opettajana Erik Saedén. Hän on ollut myös Dietrich Fischer-Dieskaun oppilaana. Hän on ollut vuodesta 1998 Kuninkaallisessa oopperassa, jossa hän on tehnyt lukuisia päärooleja, mutta on esiintynyt myös useissa muissa näytelmissä ympäri maailmaa. Hän on tehnyt suunnilleen 30 tallennetta sooloartistina. Keväällä 2015 hän teki uuden romanttisen levyn. Hän lauloi pääroolin Daniel Bortizian uudelleen kirjoitetussa oopperassa Medea, joka sai ensi-iltansa Kuninkaallisessa oopperassa 23. tammikuuta 2016.Stefan Larsson operadebuterar, Svenska Dagbladet 2014-12-09. == Lähteet == Luokka:Ruotsalaiset oopperalaulajat Luokka:Baritonit Luokka:Vuonna 1968 syntyneet Luokka:Elävät henkilöt
André Cardinal Destouches

André Cardinal Destouches (joskus des Touches, 6. huhtikuuta 1672 Pariisi – 7. helmikuuta 1749 Pariisi) oli ranskalainen barokkisäveltäjä, joka tunnetaan parhaiten balettioopperasta Les élémens.Destouches, André-Cardinal , Baker’s Biographical Dictionary of Musicians, The Gale Group 2001. Vaatii HighBeam- tilauksen. Nuori Destouches kävi Pariisissa jesuiittakoulua ja lähti opettajansa Gui Tachardin kanssa pariksi vuodeksi lähetystyöhön Siamiin. Palattuaan Ranskaan 1688 hän suoritti asepalveluksen ja opiskeli musiikkia Andre Campran johdolla. Hän sävelsi aluksi yhdessä Campran kanssa. Ensimmäinen itsenäinen sävellys oli ”sankarillinen pastoraali” Issé, joka kantaesitettiin Fontainebleaussa lokakuussa 1697. Vuonna 1713 Ludvig XIV nimitti Destouchesin Academic Royale de Musiquen korkeaan virkaan, ja Destouches toimi sen ylimpänä johtajana 1728–1730. Destouches oli 1700-luvun alkupuolen johtavia ranskalaissäveltäjiä vähän ennen Jean-Philippe Rameauta. Hänen esikoisoopperansa Issé (A. H. de Lamotten librettoon 1697/1708) oli myös hänen eniten esitetty. Päähahmon, Issé-nimisen nymfin, mielenliikkeitä kuvataan siinä huilujen avulla. Ooppera Amadis de Crèce (libretto Lamotte, 1699) on lyyrinen tragedia kuninkaasta. Omphale (Lamotte, 1701), tarina lyydialaisesta kuningattaresta, oli menestysteos 50 vuoden ajan. Callirhoé (“Kallirhoe”, libretto P. C. Roy; 1712/43), perustuu kreikkalaisen romaanikirjailija Kharitonin rakkausromaaniin, joka kertoo Kalydonin prinsessan ja Bacchuksen ylipappi Coresuksen rakkaudesta.Murtomäki, Veijo: Ranskalaisia barokkioopperoiden säveltäjiä Lullyn ja Rameaun välissä, Barokkiooppera Ranskassa, Saksassa, Englannissa ja Espanjassa, Sibelius-Akatemia. Viitattu 15.5.2016. ==Lähteet== Luokka: Ranskalaiset säveltäjät Luokka: Barokkisäveltäjät Luokka: Vuonna 1672 syntyneet Luokka: Vuonna 1749 kuolleet
Irja Tähismaa

Irja Tähismaa (s. 11. maaliskuuta 1977 Rakvere) on virolainen asianajaja ja runoilija. Tähismaa on kritisoinut Viron ihmisoikeustilannetta. Hän on toiminut myös Johan Bäckmanin puolustusasianajajana Virossa. Tähismaa puhuu suomea. Hän on vieraillut Helsingissä ja pitänyt tiedotustilaisuuksia yhdessä Leena Hietasen kanssa. == Aiheesta muualla == Luokka:Virolaiset runoilijat Luokka:Asianajajat Luokka:Vuonna 1977 syntyneet Luokka:Elävät henkilöt
Qiannanin buyien ja miaojen autonominen prefektuuri

Qiannanin buyien ja miaojen autonominen prefektuuri (, pinyin: Qiánnán Bùyīzú Miáozú Zìzhìzhōu) on buyeille ja miaoille varattu autonominen prefektuuri Kiinan Guizhoun maakunnan eteläosassa. Prefektuurin pinta-ala on 26 192 neliökilometriä ja väkiluku 3,23 miljoonaa (vuonna 2010). Prefektuurin päähallintopaikka on piirikuntatason kaupunki Duyun, jonka keskusta sijaitsee linnuntietä noin 100 kilometriä maakunnan pääkaupunki Guiyangista kaakkoon. Prefektuurin nimessä Qian on Guizhoun maakunnan lyhennenimi, ja nan merkitsee etelää, eli nimi viittaa prefektuurin sijaintiin Guizhoun maakunnassa. == Hallinnollinen jako == Piirikuntatasolla autonominen prefektuuri jakautuu kahteen piirikuntatason kaupunkiin, yhdeksään piirikuntaan ja yhteen autonomiseen piirikuntaan. Qiannanin prefektuurin hallinnollinen jako piirikuntatasolla Nimi Kiinan merkit Pinyin Duyun (kaupunki) 都匀市 Dūyún Shì Fuquan (kaupunki) 福泉市 Fúquán Shì Libo 荔波县 Lìbō Xiàn Guiding 贵定县 Guìdìng Xiàn Weng’an 瓮安县 Wèng'ān Xiàn Dushan 独山县 Dúshān Xiàn Pingtang 平塘县 Píngtáng Xiàn Luodian 罗甸县 Luódiàn Xiàn Changshun 长顺县 Chángshùn Xiàn Longli 龙里县 Lónglǐ Xiàn Huishui 惠水县 Huìshuǐ Xiàn Sandun shuiden autonominen piirikunta 三都水族自治县 Sāndū Shuǐzú Zìzhìxiàn == Galleria == Kuva:都匀百子桥.jpg | Baizi-silta Duyunin kaupungista. Kuva:Xiaoqikong.JPG | Xiaoqikong, osaa maanilman perintökohde Etelä-Kiinan karstialueista Kuva:Jiangjiehe Bridge in 2008 before the Goupitan reservoir filled the valley below.jpg | Jiangjiejoen silta Weng’anin piirikunnasta. Kuva:FastTelescope*8sep2015.jpg| Vajaa 50 kilometriä Luodianista pohjoiseen sijaitseva maailman suurin radioteleskooppi, FAST, otettiin käyttöön syyskuussa 2016. Kuva rakenteilla olevasta teleskoopista (2015). == Lähteet == == Aiheesta muualla == * Guizhou Provincial Information Office: Qiannan * ChinaTravel.com: Qiannan Travel Guide Luokka:Guizhoun prefektuurit Luokka:Kiinan autonomiset prefektuurit Luokka:Buyit Luokka:Miaot
Blue and Red

Blue and Red () on slovenialaislaulaja ManuEllan kappale, jolla hän edusti Sloveniaa vuoden 2016 Eurovision laulukilpailuissa. Kappaleen on säveltänyt Manuella Brečko ja sanoittanut Leon Oblak. Kappale esiintyi kilpailun toisessa semifinaalissa, mutta jäi 57 pisteellä 14. sijalle ja karsiutui jatkosta. == Lähteet == Luokka:Slovenian euroviisuedustuskappaleet Luokka:Vuoden 2016 euroviisuedustuskappaleet
M/T Gunny

M/T Gunny oli ahvenanmaalaisen Sally-varustamon omistama vuonna 1951 valmistunut tankkilaiva, jonka keulassa tapahtui räjähdys 28. kesäkuuta 1977 laivan lähdettyä tyhjänä Seten satamasta Marseillen lähellä. Räjähdyksessä kuoli laivan matruusi ja jungmanni, lisäksi toistakymmentä miehiston jäsentä loukkaantui. Räjähdys rikkoi satoja ikkunoita lähiseudulla, ja mereen valunut öljy syttyi tuleen. M/T Gunny vaurioitui korjauskelvottomaksi. Laivan keulaosa romutettiin Setessä ja peräosa hinattiin Marseilleen romutettavaksi.M/T Gunnyn tiedot (Äänimeri-sivusto) Shipspotting : GunnyM/T Bia M/T Gunny oli alun perin rakennettu ruotsalaiselle Rederi A/B Transoil -varustamolle, ja Sally- varustamo osti sen vuonna 1964. == Lähteet == == Aiheesta muualla == * Kuvia M/T Gunnysta ennen ja jälkeen onnettomuuden (Äänimeri-sivusto) Luokka:Tankkerit Luokka:Laivaonnettomuudet
Fikayo Tomori

Oluwafikayomi Oluwadamilola ”Fikayo” Tomori (s. 19. joulukuuta 1997 Calgary, Alberta, Kanada) on englantilainen jalkapalloilija, joka edustaa Italian Serie A:ssa pelaavaa Milania. Oikeajalkainen Tomori on pelipaikaltaan keskuspuolustaja. Tomori on Chelsean kasvatti. Hän voitti seuran paidassa sekä UEFA Youth Leaguen että FA Youth Cupin kausina 2014–2015 ja 2015–2016.http://www.chelseafc.com/teams/development- squad/under-21s/u21-player-profiles/fikayo-tomori.html Debyyttinsä Chelsean edustusjoukkueen paidassa Valioliigassa Tomori teki toukokuussa 2016 kauden päätösottelussa Leicester Cityä vastaan.http://uk.soccerway.com/players/fikayo-tomori/324725/ Seuraavina kausina hän pelasi lainalla Englannin mestaruussarjassa Brighton & Hove Albionin, Hull Cityn ja Derby Countyn joukkueissa. Kaudella 2019–2020 hän pääsi jälleen Chelsean valioliigamiehistöön ja teki ensimmäisen valioliigamaalinsa syyskuussa 2019 Wolverhampton Wanderersia vastaan. Hän pelasi kauden aikana 15 valioliigaottelua. Seuraavalla kaudella hän pääsi Chelseassa kentälle vain yhdessä liiga- ja kolmessa cupottelussa. Kevätkaudeksi 2020–2021 hänet lainattiin Serie A:n Milaniin, jossa teki 17 pelaamassaan liigaottelussa yhden maalin. Kesäkuussa 2021 hän teki vakituisen sopimuksen Milanin kanssa. Tomori pelasi kaudella 2021–2022 kaikkiaan 31 Serie A -ottelua, joista 30 avauskokoonpanossa Milanin voittaessa mestaruuden. Mestarien liigassa hän pelasi viisi ottelua ja teki yhden maalin. Kaudella 2022–2023 hän pelasi Serie A:ssa 33 ottelua ja teki yhden maalin. Mestarien liigassa hän pelasi kymmenen ottelua. Tomorilla oli mahdollisuus edustaa aikuisten maajoukkuetasolla synnyinmaansa Kanadan sijaan myös Nigeriaa, josta hänen joruba-kansaan kuuluvat vanhempansa ovat kotoisin, tai Englantia, jossa Tomori on asunut lapsesta asti.http://www.mlssoccer.com/post/2016/05/12/canada-youth-international- fikayo-tomori-turning-heads-chelsea-fc Tomori pelasi Kanadan alle 20-vuotiaiden maajoukkueessa mutta jatkoi sitten Englannissa: hän pelasi alle 19-vuotiaiden EM-kilpailuissa 2016 täyden ajan kolmessa Englannin neljästä ottelusta, alle 20-vuotiaiden MM-kilpailuissa 2017 Englannin voittaessa kultaa täyden ajan joukkueen kaikissa otteluissa ja alle 21-vuotiaiden Euroopan- mestaruuskilpailuissa 2019 täyden ajan Englannin kaikissa kolmessa ottelussa. Tomori pelasi Englannin A-maajoukkueessa ensimmäisen kerran marraskuussa 2019, kun hän tuli vaihdosta kentälle Kosovoa vastaan pelatun EM-karsintaottelun viimeisellä kymmenminuuttisella. Hän on pelannut vuoden 2023 loppuun mennessä viisi A-maaottelua, joista yksi on ollut MM-karsintaottelu ja kaksi EM- karsintaotteluita. == Lähteet == Luokka:Englantilaiset jalkapalloilijat Luokka:Kanadalaiset jalkapalloilijat Luokka:Vuonna 1997 syntyneet Luokka:Elävät henkilöt
Dallas Green

Dallas John Green (s. 29. syyskuuta 1980 St. Catharines, Ontario) on kanadalainen laulaja-lauluntekijä, kitaristi sekä pianisti. Hän julkaisee omaa musiikkiaan City and Colour -nimellä. Aiemmin Green on toiminut Alexisonfire- yhtyeen vokalistina, kitaristina sekä pianistina. == Diskografia == === Studioalbumit === * * * * * Luokka:Kanadalaiset laulaja-lauluntekijät Luokka:Kanadalaiset muusikot Luokka:Vuonna 1980 syntyneet Luokka:Elävät henkilöt